Diari Oficial de la Generalitat Valenciana


Sumari del DOGV 4800, del 19-07-2004 (2004/7350)

ORDE de 18 de juny de 2004, de la Conselleria de Cultura, Educació i Esport, per la qual es regulen els procediments i terminis per a la realització dels projectes finals de carrera per als alumnes dels estudis superiors de disseny.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/06/18/(1)/dof/vci/html**

### Dades del document

Número de DOGV
:   4800

Data del DOGV
:   19-07-2004

Secció del DOGV
:   I. DISPOSICIONS GENERALS

Número del document
:   2004/7350


Data del document
:   18-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * legislació
    * programa d'ensenyament
    * educació artística
    * legislació escolar

ORDE de 18 de juny de 2004, de la Conselleria de Cultura, Educació i Esport, per la qual es regulen els procediments i terminis per a la realització dels projectes finals de carrera per als alumnes dels estudis superiors de disseny. [2004/X7350]
  
La Conselleria de Cultura, Educació i Esport ha regulat en el marc de les seues competències els aspectes fonamentals de l'activitat i desenrotllament curricular dels centres docents que han vingut dictant-se per als distints cursos acadèmics.
  
El Reial Decret 1.496/1999, de 24 de setembre (BOE de 6 d'octubre) pel qual s'establixen els estudis superiors de Disseny, pertanyents a les ensenyances d'Arts Plàstiques, el títol corresponent, la prova d'accés i els aspectes bàsics del currículum, i el Decret 133/2001, de 26 de juliol (DOGV de 6 d'agost), pel qual s'establix el currículum de les ensenyances superiors de Disseny i es regula l'accés a dites ensenyances. L'Administració regularà els procediments i terminis per a la realització dels projectes finals de carrera per a l'alumnat d'estudis superiors de Disseny.
  
És procedent, en conseqüència, regular les normes que faciliten la seua organització i funcionament i el seu ajust a la normativa legal aplicable, a partir del curs 2004/2005 en les escoles d'Art i Superior de Disseny.
  
Per tot això, fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer. Definició
  
El projecte final de carrera que constarà de 3 crèdits, consistirà en la concepció i correcte desenrotllament d'un projecte amb disseny original de l'alumne, en l'àmbit professional corresponent a l'especialitat que haja cursat. Així mateix, podrà consistir en la realització de treballs professionals acadèmicament dirigits, o aquells altres efectuats en el marc de programes d'intercanvi nacional o internacional, en la forma que determine la Conselleria de Cultura, Educació i Esport.
  
Segon. Objectius
  
El projecte final de carrera representa l'última disciplina docent de formació de l'alumne, una vegada aprovades totes les assignatures que integren el currículum de les corresponents especialitats.
  
Té com a objectiu l'avaluació del grau de formació integral adequat i la seua capacitació per a l'exercici de la pràctica professional. D'una manera especial tindrà com a objectiu, a més dels objectius generals i específics que definixen el currículum de disseny per a cada una de les especialitats, avaluar la capacitat de l'alumne per a analitzar, investigar i determinar el projecte, així com la seua capacitat per a organitzar, dirigir, coordinar o assessorar.
  
Tercer. Programes de projectes a desenrotllar
  
Podran desenrotllar-se els diferents programes:
  
a) Realització de treballs en empreses. Este tipus de projectes podran realitzar-se quan el centre haja establit un conveni marc amb les empreses o hagen realitzat un conveni de col·laboració.
  
b) Realització de treballs amb institucions i amb entitats col·laboradores. S'efectuaran convenis de col·laboració amb empreses públiques o privades per a realitzar projectes d'investigació.
  
c) Realització de treballs a partir de propostes del propi departament o de l'alumne.
  
d) Intercanvis internacionals per mitjà de contractes dins dels programes establits.
  
Quart. Normativa de funcionament
  
1. D'acord amb el Reial Decret 1.496/1999, de 24 de setembre, i el Decret 133/2001, de 26 de juliol, l'alumne podrà matricular-se del projecte final de carrera quan haja superat la totalitat de les assignatures que integren el corresponent currículum.
  
2. El projecte final de carrera tindrà caràcter individual.
  
3. El projecte final de carrera es realitza en règim de tutoria amb la duració màxima de 4 mesos.
  
Si un alumne desitja canviar el tema o modificar aspectes del seu projecte final de carrera aprovat, haurà de presentar justificació raonada de la decisió adoptada i l'alternativa proposada al president del Tribunal de projectes final de carrera abans del mes de desembre. En este cas la realització quedarà supeditada a l'autorització del tribunal.
  
4. Es podrà fer renúncia de matrícula abans de finalitzar el mes de febrer.
  
5. El procés de realització del projecte final de carrera es desenrotllarà en el primer quadrimestre. Excepcionalment, per causes justificades, el tribunal amb l'informe previ del tutor o si és procedent, ponent del projecte final de carrera, i per causes documentalment justificades, podrà acordar l'ampliació d'este termini, sense que en cap cas l'exposició i defensa final puga realitzar-se més tard de la primera quinzena del mes de juliol del curs acadèmic en què es realitze el projecte final de carrera.
  
Quint. Normativa de funcionament del centre
  
Per a la realització del projecte final de carrera en el centre educatiu, l'alumnat que ho desitge sol·licitarà al centre i este possibilitarà la utilització de les aules que determine ajustant-se a l'horari i els requisits que el centre tinga establits en la PGA.
  
L'autorització per a la utilització de les aules tindrà efectes durant el període establit per a l'execució del projecte final de carrera i per un màxim de dos terços del total de crèdits en cada cas. L'horari no interferirà el normal desenrotllament de l'activitat regular docent. Este horari serà cobert, preferentment pel professorat que tinga adjudicada la docència corresponent a les diferents matèries i en tot cas designat per la direcció del centre. Per a la seua comptabilització en els horaris personals s'establirà l'equivalent a tres hores lectives setmanals, independentment que puguen agrupar-se en períodes de treball en què es faça necessari.
  
Igualment, es possibilitarà l'accés d'estos alumnes a altres dependències del centre, sempre que no s'interferisca l'activitat regular docent.
  
Sext. Terminis
  
1. La presentació dels avantprojectes per a la seua aprovació es realitzarà en el mes de setembre.
  
2. El període de matrícula comprendrà de l'1 al 31 d'octubre.
  
3. El període de presentació dels Projectes Finals de Carrera es realitzarà entre l'1 i el 30 de març.
  
4. El període d'exposició i defensa es realitzarà de l'1 de març al 30 d'abril.
  
Sèptim. Procediment d'autorització
  
1. El departament de cada especialitat serà l'encarregat d'informar als alumnes sobre els diferents programes per als projectes que poden realitzar. Rebran i controlaran els avantprojectes que en el seu moment presenten els alumnes i seran els encarregats d'acceptar-los o denegar-los amb l'informe previ als dits avantprojectes.
  
2. Els alumnes presentaran un avantprojecte al departament de l'especialitat on s'indicarà el contingut del projecte que es pretén realitzar i, en tot cas, inclourà la documentació necessària per a la seua valoració, i podrà proposar un tutor. En el cas que no es propose tutor el departament de l'especialitat el designarà segons el tipus de projecte.
  
3. Si el departament no acceptara l'avantprojecte, l'alumne haurà d'introduir les modificacions oportunes o bé presentar un nou projecte en el termini fixat pel departament. La valoració dels avantprojectes es farà constar en una acta en termes d'?acceptat- o ?no acceptat?. Una vegada presentada la documentació, el departament emetrà un informe sobre l'acord o conveni que poguera derivar-se. Tots els projectes hauran de ser ratificats per la Comissió de Coordinació Pedagògica.
  
Octau. Tutoria dels projectes final de carrera
  
1. Podran ser tutors dels projectes finals de carrera tots els professors que estiguen impartint docència en els estudis superiors de Disseny i estudis superiors de Ceràmica, o professionals de reconegut prestigi, en este últim cas, l'extern haurà de ser avalat per un professor del centre.
  
Els projectes finals de carrera per mitjà de la modalitat d'acord o conveni podran tindre, a més del tutor de l'escola, un instructor de l'empresa i/o organisme.
  
2. La tutoria de projecte final de carrera implica seguiment, assessorament i supervisió del seu desenrotllament fins al moment de la seua exposició i defensa.
  
3. Els tutors tindran una reducció horària d'una hora lectiva en el còmput general de l'horari, i hauran de tindre un mínim de sis alumnes tutorats. Podrà sol·licitar-se a la Inspecció Educativa prèvia justificació, la reducció de ratio a un mínim de tres alumnes, la qual resoldrà. Durant el primer quadrimestre s'acumularà la càrrega horària de dos hores setmanals per a la tutorització i es compensarà en el restant quadrimestre.
  
Nové. Tribunal de qualificació dels projectes finals de carrera.
  
El director del centre nomenarà els tribunals de cada especialitat a proposta de la Comissió de Coordinació després d'escoltar els departaments. Els tribunals estaran constituïts per:
  
a) Un president: director del centre o persona que delegue.
  
b) Un secretari: farà les funcions de secretari el més jove dels vocals, i alçarà acta de les sessions.
  
c) Un mínim de quatre vocals designats pel director, els quals hauran d'estar impartint docència en l'especialitat o personalitats de reconegut prestigi en el sector relatiu al projecte desenrotllat per l'alumne.
  
El tutor podrà participar en les deliberacions del tribunal, amb veu però sense vot.
  
Deu. Exposició i defensa
  
L'exposició i la defensa dels projectes es realitzaran en les dates establides en l'apartat sext.
  
El Tribunal donarà a conéixer, a través d'una llista, l'orde d'actuació de cada alumne en l'exposició i la defensa del seu projecte.
  
L'alumne disposarà d'un temps màxim de 45 minuts per a exposar el seu treball, i podrà utilitzar tot tipus de mitjans audiovisuals. El centre posarà a disposició dels alumnes els mitjans de què dispose per a l'exposició i defensa dels projectes.
  
Acabada l'exposició de l'alumne, el tribunal podrà formular les preguntes que crega pertinents sobre qualsevol punt del projecte desenrotllat.
  
Realitzades les exposicions, el Tribunal deliberarà, avaluarà i alçarà acta dels projectes exposats.
  
Onze. Avaluació
  
El tribunal haurà d'avaluar els següents aspectes del projecte final de carrera:
  
a) Estudi dels requisits i condicionants tecnicoartístics, funcionals, estètics i comunicatius que afecten la seua realització.
  
b) Plans, maquetes o prototips realitzats, així com les condicions i instruccions d'ús i consum.
  
c) Anàlisi de la seua viabilitat productiva i econòmica realitzat des de criteris d'innovació, qualitat, gestió empresarial i de mercat.
  
d) Memòria analítica, metodològica i justificativa, que incloga un informe documental i gràfic de les diferents etapes de desenrotllament.
  
El resultat de l'avaluació dels diferents apartats s'expressarà en qualificacions, utilitzant l'escala numèrica de l'1 al 10.
  
L'avaluació positiva del projecte requerirà una qualificació igual o superior a cinc en cada un dels apartats.
  
La qualificació final del projecte resultarà de la mitjana aritmètica dels distints apartats, amb dos decimals.
  
Si l'alumne no obté qualificació positiva en el projecte final de carrera, podrà completar, modificar o substituir el projecte inicial en posteriors convocatòries, sempre que no les haja esgotat.
  
Dotze. Depòsit
  
1. El material presentat per a la defensa del projecte romandrà en depòsit durant un termini màxim de dos anys en l'escola on s'ha realitzat el projecte final.
  
2. El material depositat podrà ser exposat prèvia autorització de l'autor.
  
3. L'escola es farà responsable de la seua guarda i custòdia durant el període de depòsit. Una vegada finalitzat el dit període el centre comunicarà per escrit a l'alumne el venciment del termini perquè l'obra puga ser retirada en els 90 dies següents a la comunicació. Si no fóra retirada en el dit termini l'obra passarà a ser propietat de l'escola.
  
4. L'alumne en qualsevol moment des de la realització de l'obra fins a l'arreplegada posterior podrà donar-la al centre havent de deixar constància per escrit.
  
Tretze. Drets de l'obra
  
Els drets sobre la propietat intel·lectual de l'obra literària, artística o científica corresponen a l'autor. L'autor tindrà plena disposició i el dret exclusiu a l'explotació de l'obra, sense més limitacions que les establides en la Llei de Propietat Intel·lectual.
  
DISPOSICIONS FINALS
  
Primera
  
Es faculta el director general d'Ensenyament per a dictar les resolucions necessàries per al desenrotllament i l'execució de la present orde.
  
Segon
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 18 de juny de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Instruccions per a la presentació dels projectes finals de carrera
  
Els treballs han de presentar-se mecanografiats a doble espai, en grandària. DINA4.
  
En la portada haurà de figurar la següent llegenda:
  
Escola d'Art i Superior de Disseny del centre on s'ha autoritzat el projecte
  
Logotip de Conselleria de Cultura, Educació i Esport
  
Títol del treball.
  
Projecte fi de carrera
  
Alumne:
  
Tutor:
  
Data:
  
El llom portarà el títol del projecte i el nom de l'autor.
  
- El primer full estarà en blanc.
  
- En el segon full del projecte es repetirà la portada i a més s'afegirà el nom de l'empresa (conveni).
  
- Aportarà un índex exhaustiu i descriptiu del projecte.
  
- Els plànols estaran realitzats en grandàries DIN-A4, DIN-A3, DIN-A2. Els plànols o material que supere DIN-A4 seran plegats fins a reduir-los al format de manera que no sobreïsquen de l'enquadernació.
  
- El treball inclourà una memòria bibliogràfica i fonts informatives utilitzades en la seua redacció.
  
- A continuació en annexos, degudament numerats, s'inclouran els plànols, detalls gràfics, fotografies, diapositives, acetats, etc. que hagen sigut de suport en el desenrotllament del projecte, també s'inclouran els fulls d'assistència durant el període que dure el conveni; fulls degudament firmats i segellats per l'empresa.
  
S'entregarà un original en suport informàtic (CD), contenint en la portada la mateixa llegenda enunciada anteriorment que passarà a formar part de la biblioteca de l'escola i podrà ser consultada tant per professors com per alumnes del centre que així ho desitgen. El tutor podrà exigir una còpia idèntica de contingut i format original.
  
II. AUTORITATS I PERSONAL
  
a) PLANTILLES ORGÀNIQUES
  
I RELACIONS DE LLOCS DE TREBALL


Còpia Permalink ELI